## Pravilnik o obliku i iznosu kapitala društva za upravljanje alternativnim investicijskim fondovima

### NN 68/2014 (4.6.2014.), Pravilnik o obliku i iznosu kapitala društva za upravljanje alternativnim investicijskim fondovima

HRVATSKA AGENCIJA ZA NADZOR FINANCIJSKIH USLUGA

1300

Na temelju članka 17. stavka 2., članka 18. stavka 5. i 6., članka 20. stavka 4., članka 21. stavka 2. i članka 64. stavka 4. Zakona o alternativnim investicijskim fondovima (»Narodne novine«, broj 16/2013) Hrvatska agencija za nadzor financijskih usluga (dalje: Agencija) na sjednici Upravnog vijeća održanoj 30. svibnja 2014. godine donosi

PRAVILNIK

O OBLIKU I IZNOSU KAPITALA DRUŠTVA ZA UPRAVLJANJE ALTERNATIVNIM INVESTICIJSKIM FONDOVIMA

Članak 1.

(1) Ovim Pravilnikom propisuju se:

– način izračuna kapitala društva za upravljanje alternativnim investicijskim fondovima (dalje: UAIF), obilježja osnovnog i dopunskog kapitala te obilježja stavki koje ih čine, odbitne stavke i ograničenja kapitala,

– dodatne kapitalne zahtjeve za društva za upravljanje alternativnim investicijskim fondovima koji osim djelatnosti osnivanja i upravljanja alternativnim investicijskim fondovima obavljaju djelatnosti osnivanja i upravljanja UCITS fondovima,

– stavke općih troškova UAIF-a iz prethodne poslovne godine koje se uzimaju u obzir kod izračuna kapitala UAIF-a i

– sadržaj izvještaja o izračunu kapitala te način i rokovi dostave.

(2) Osnova za izračun kapitala UAIF-a su računovodstveni podaci iz poslovnih knjiga UAIF-a koje se vode u skladu sa zakonskim i podzakonskim aktima kojim se uređuje financijsko izvještavanje UAIF-a.

(3) Sastavni dio ovog Pravilnika čine:

a) uputa za izračun kapitala UAIF-a (Prilog 1),

b) izvještaj o izračunu kapitala (Prilog 2).

OBVEZNIK

Članak 2.

Obveznik održavanja kapitala je UAIF koji obavlja jednu ili obje djelatnosti iz članka 13. stavka 1. Zakona o alternativnim investicijskim fondovima (»Narodne novine«, broj 16/2013, dalje: Zakon).

MINIMALNI IZNOS KAPITALA

Članak 3.

Minimalni iznos kapitala UAIF-a propisan je člankom 20. stavkom 1. Zakona.

Članak 4.

Iznimno od članka 20. stavka 1. Zakona, kapital UAIF-a mora u svakom trenutku biti veći ili jednak većem od sljedeća dva iznosa:

a) zbroju temeljnog kapitala iz članka 16. Zakona, temeljnog kapitala društva za upravljanje određenog propisima koji uređuju osnivanje i poslovanje otvorenih investicijskih fondova s javnom ponudom i iznosa dodatnog kapitala iz članka 18. stavka 1. Zakona, u slučaju kada UAIF osim djelatnosti upravljanja alternativnim fondom obavlja djelatnosti osnivanja i upravljanja UCITS fondom,

b) jedne četvrtine općih troškova UAIF-a iz prethodne poslovne godine.

IZRAČUN KAPITALA

Članak 5.

(1) Kapital UAIF-a čini zbroj osnovnog kapitala iz članka 6. i 7. ovog Pravilnika i dopunskog kapitala iz članka 8. ovog Pravilnika.

(2) Odredbe ovog Pravilnika koje se odnose na UAIF koje je osnovano kao dioničko društvo na odgovarajući način se primjenjuju na UAIF koje je osnovano kao društvo s ograničenom odgovornosti.

OSNOVNI KAPITAL

Članak 6.

Sastavni dijelovi osnovnog kapitala UAIF-a određeni su člankom 25. Uredbe (EU) br. 575/2013 Europskog parlamenta i Vijeća od 26. lipnja 2013 (dalje: Uredba).

Članak 7.

(1) Stavke koje se uključuju u redovni osnovni kapital UAIF-a te stavke koje umanjuju zbroj redovnog osnovnog kapitala UAIF-a definirane su odredbama Dijela drugog, Glave I. Elementi regulatornog kapitala, Poglavlja 2. Redovni osnovni kapital Uredbe.

(2) Stavke koje se uključuju u dodatni osnovni kapital UAIF-a te stavke koje umanjuju zbroj dodatnog osnovnog kapitala UAIF-a definirane su odredbama Dijela drugog, Glave I. Elementi regulatornog kapitala, Poglavlja 3. Dodatni osnovni kapital Uredbe.

DOPUNSKI KAPITAL

Članak 8.

Stavke koje se uključuju u dopunski kapital UAIF-a te stavke koje umanjuju zbroj dopunskog kapitala UAIF-a definirane su odredbama Dijela drugog, Glave I. Elementi regulatornog kapitala, Poglavlja 4. Dopunski kapital Uredbe.

OPĆI ZAHTJEVI

Članak 9.

Osim kriterija koji su navedeni u člancima 7. i 8. ovog Pravilnika, UAIF je dužan ispunjavati i kriterije kapitala UAIF-a definiranih odredbama Dijela drugog, Glave I. Elementi regulatornog kapitala, Poglavlja 6. Opći zahtjevi Uredbe (od članka 73. do članka 79.).

OPĆI TROŠKOVI POSLOVANJA

Članak 10.

(1) Jedna četvrtina općih troškova UAIF-a iz prethodne poslovne godine određuje se na način kako je definirano člankom 97. Uredbe.

(2) Iznimno od stavka 1. ovog članka, do dana donošenja regulatornih tehničkih standarda od strane Europske komisije u skladu s člankom 97. Uredbe, za potrebe izračuna jedne četvrtine općih troškova iz prethodne poslovne godine, UAIF je dužan koristiti podatke o ukupnim poslovnim troškovima (pozicije izvještaja o sveobuhvatnoj dobiti) koji obuhvaćaju stavke:

– troškova upravljanja investicijskim fondom (skupina konta 64-troškovi upravljanja fondom), osim iznosa obračunate provizije pravnim osobama ovlaštenim za nuđenje udjela investicijskog fonda kao postotak ulazne naknade, godišnje naknade za upravljanje ili izlazne naknade,

– općih administrativnih troškova (skupina konta 60-materijalni troškovi, skupina konta 61-troškovi usluga, skupina konta 62-troškovi plaća, honorara i sl. naknada, te 63-ostali administrativni troškovi),

– troškova amortizacije i vrijednosnog usklađenja dugotrajne imovine (skupina konta 65-trošak amortizacije i vrijednosno usklađenje (osim financijske imovine)),

– rezerviranja za troškove i rizike (skupina konta 69- troškovi rezerviranja za nepredviđene obveze),

– financijskih rashoda i ostalih troškova (skupina konta 66-nerealizirani gubici i umanjenje financijske imovine, skupina konta 68-rashodi od kamata i negativnih tečajnih razlika, skupina konta 67- gubitak od prodaje financijskih instrumenta i ostale imovine).

(3) Opći troškovi iz stavka 2. ovog članka izračunavaju se na osnovu podataka iz revidiranih godišnjih financijskih izvještaja UAIF-a za poslovnu godinu koja neposredno prethodi razdoblju za koje UAIF izračunava kapital.

IZVJEŠTAVANJE

Članak 11.

(1) UAIF je dužan Agenciji dostavljati izvještaj o izračunu kapitala iz Priloga 2. ovog Pravilnika u skladu s odredbama ovog Pravilnika.

(2) UAIF je dužan obavijestiti Agenciju o svim dodatnim uplatama dioničara u kapitalne rezerve UAIF-a.

(3) UAIF je dužan obavijestiti Agenciju o uključivanju financijskih instrumenata u osnovni kapital iz članka 6. i 7. ovog Pravilnika i dopunski kapital iz članka 8. ovog Pravilnika.

(4) Obavijesti iz stavaka 2. i 3. ovog članka, UAIF je dužan dostaviti Agenciji u pisanom obliku u roku 8 dana od dana uključivanja dodatnih uplata dioničara u kapitalne rezerve UAIF-a odnosno financijskih instrumenata u osnovni i dopunski kapital.

ROKOVI DOSTAVE IZVJEŠTAJA

Članak 12.

(1) UAIF je dužno sastavljati izvještaj o izračunu kapitala sa stanjem na zadnji dan poslovne godine i na zadnji dan polugodišnjeg razdoblja poslovne godine.

(2) Osim na navedene datume u stavku 1. ovog članka, Agencija može zatražiti od UAIF-a dostavu izvještaja iz priloga 2. ovog Pravilnika na bilo koji drugi dan u roku koji odredi Agencija.

(3) UAIF je dužan dostaviti Agenciji izvještaj o izračunu kapitala u roku od dva mjeseca po proteku polugodišnjeg izvještajnog razdoblja te u roku 4 mjeseca po proteku poslovne godine.

REVIZIJA IZVJEŠTAJA

Članak 13.

(1) UAIF je dužan dostaviti Agenciji izvještaj o izračunu kapitala iz članka 11. stavka 1. ovog Pravilnika revidiran od strane neovisnog vanjskog ovlaštenog revizora, sa stanjem na zadnji dan poslovne godine, a najkasnije u roku od 4 mjeseca od zadnjeg dana poslovne godine.

(2) Neovisni vanjski ovlašteni revizor je tijekom obavljanja revizije izvještaja o izračunu kapitala obvezan provjeriti pravilnost, točnost i potpunost izvještaja te ocijeniti jesu li isti sastavljeni u skladu sa Zakonom i ovim Pravilnikom te jesu li usklađeni s godišnjim financijskim izvještajima UAIF-a na izvještajni datum.

(3) Revidirani izvještaj o izračunu kapitala UAIF-a dužno je objaviti na svojim internetskim stranicama u roku iz stavka 1. ovog članka.

NAČIN DOSTAVE IZVJEŠTAJA

Članak 14.

(1) UAIF dostavlja Agenciji izvještaj o izračunu kapitala u elektroničkom obliku potpisan naprednim elektroničkim potpisom u skladu s tehničkom uputom Agencije, osim revidiranog izvještaja o izračunu kapitala kojeg je potrebno dostaviti i u pisanom obliku.

(2) Smatra se da je UAIF dostavilo izvještaj iz stavka 1. ovog članka u trenutku kada je izvještaj prihvaćen na poslužitelju Agencije za zaprimanje izvještaja.

(3) U opravdanim slučajevima nemogućnosti dostave na način propisan stavkom 1. ovog članka, UAIF dužno je izvještaj o izračunu kapitala za polugodišnje razdoblje dostaviti u pisanom obliku, neposredno ili poštom u svrhu pravodobnog izvješćivanja. UAIF je dužno dostaviti izvještaj na način propisan stavkom 1. ovog članka čim prestanu razlozi nemogućnosti dostave, a najkasnije u roku od 8 dana od isteka roka za dostavu izvještaja.

PRIJELAZNE I ZAVRŠNE ODREDBE

Članak 15.

Ovaj Pravilnik objavit će se u »Narodnim novinama«, a stupa na snagu 1. 7. 2014. godine.

Članak 16.

Do dana stupanja na snagu ovoga Pravilnika, primjenjuje se Pravilnik o obliku i iznosu kapitala koja su društva za upravljanje investicijskim fondovima dužna održavati (»Narodne novine«, broj 06/2011, 11/2011 i 141/2012).

Klasa: 011-02/14-04/53

Urbroj: 326-440-14-1

Zagreb, 30. svibnja 2014.

Zamjenica predsjednika
Upravnog vijeća
Silvana Božić, v. r.

PRILOG 1.

UPUTA ZA IZRAČUN KAPITALA UAIF-a

Ovom Uputom pobliže se propisuje sadržaj i oblik izvještaja o izračunu kapitala te način sastavljanja i popunjavanja izvještaja o izračunu kapitala koje je UAIF dužno dostavljati Agenciji.

I. OPĆE ODREDBE

»Naziv UAIF-a« – na pojedinačnoj osnovi upisuje se naziv UAIF-a koje je obveznik izvještavanja

»OIB UAIF-a« – upisuje se OIB UAIF-a koji određuje Porezna uprava,

»Datum« – upisuje se zadnji dan izvještajnog razdoblja u obliku dd.mm.gggg.

Stavke koje uvećavaju pozicije u izvještaju upisuju se u pozitivnom iznosu, dok stavke koje umanjuju pozicije u izvještaju (odbitne stavke) upisuju se u negativnom iznosu odnosno s predznakom (–).

II. NAPUTAK ZA SASTAVLJANJE I POPUNJAVANJE IZVJEŠTAJA O IZRAČUNU KAPITALA

IZVJEŠTAJ: Kapital

UAIF izračunava kapital sukladno odredbama ovog Pravilnika, a rezultat izračuna unosi na pozicije izvještaja. Pojedine pozicije izvještaja, popunjavaju se kako slijedi:

1. Instrumenti kapitala i povezani računi premija na dionice: upisati iznos u skladu s člankom 26. st. 1. točke (a) i (b), odnosno člankom 28. Uredbe,

2. Zadržana dobit: upisati iznos na način kako je definirano člankom 26. st. 1. t. (c) Uredbe

3. Akumulirane ostale sveobuhvatne dobiti (i druge rezerve): upisati iznos u skladu s člankom 26. st. 1. Uredbe,

4. Neovisno revidirana dobit tekuće godine ostvarena tijekom poslovne godine bez predvidivih troškova ili dividendi: upisati iznos u skladu s člankom 26. st. 2. Uredbe,

5. Redovni osnovni kapital prije regulatornog usklađenja: upisati zbroj pozicija od 1. do 4.,

6. Nematerijalna imovina (bez povezanih poreznih obaveza) (negativni iznos): upisati iznos s negativnim predznakom u skladu s člankom 36. st. 1. t.(b) i člankom 37. Uredbe,

7. Odgođena porezna imovina koja ovisi o budućoj profitabilnosti, isključujući onu koja proizlazi iz privremenih razlika (bez povezanih poreznih obaveza, ako su ispunjeni uvjeti iz čl. 38. st. 3.) (negativni iznos): upisati iznos s negativnim predznakom u skladu s člankom 36. st. 1. t.(c) i člankom 38. Uredbe,

8. Rezerve iz fer vrednovanja u vezi s dobicima ili gubicima na osnovi zaštite novčanog toka: upisati iznos u skladu s člankom 33. st. 1. t. (a) Uredbe,

9. Dobici ili gubici po obvezama vrednovanim po fer vrijednosti nastali kao posljedica promjena vlastite kreditne sposobnosti: upisati iznos u skladu s člankom 33. st. 1. t. (b) Uredbe,

10. Imovina mirovinskog plana koja se nalazi u izvještaju o financijskom položaju UAIF-a (negativni iznos): upisati iznos s negativnim predznakom u skladu s člankom 36. st. 1 t. (e) i člankom 41. Uredbe,

11. Izravna i neizravna ulaganja UAIF-a u vlastite instrumente redovnog osnovnog kapitala (negativni iznos): upisati iznos s negativnim predznakom u skladu s člankom 36. st. 1. t. (f), člankom 42. Uredbe,

12. Izravna, neizravna i sintetska ulaganja u instrumente redovnog osnovnog kapitala subjekata financijskog sektora, ako ti subjekti imaju s institucijom recipročna međusobna ulaganja kojima je cilj umjetno povećati vlastiti kapital UAIF-a (negativni iznos): upisati iznos s negativnim predznakom u skladu s člankom 36. st. 1. t. (g) i člankom 44. Uredbe,

13. Izravna, neizravna i sintetska ulaganja UAIF-a u instrumente redovnog osnovnog kapitala subjekata financijskog sektora, ako UAIF u tim subjektima nema značajno ulaganje (iznos iznad praga od 10%, bez priznatih kratkih pozicija) (negativni iznos): upisati s negativnim predznakom iznos u skladu s člankom 36. st. 1. t. (h), člankom 43., člankom 45., člankom 46., člankom 49. st. 2. i 3. i člankom 79. Uredbe,

14. Izravna, neizravna i sintetska ulaganja UAIF-a u instrumente redovnog osnovnog kapitala subjekata financijskog sektora, ako UAIF u tim subjektima ima značajno ulaganje (iznos iznad praga od 10%, bez priznatih kratkih pozicija) (negativni iznos): upisati iznos s negativnim predznakom u skladu s člankom 36. st. 1. t. (i), člankom 43., člankom 45., člankom 47., člankom 48. st. 1. t. (b), člankom 49. st. 1. do 3. i člankom 79. Uredbe,

15. Odgođena porezna imovina koja proizlazi iz privremenih razlika (iznos iznad praga od 10%, bez povezanih poreznih obveza ako su ispunjeni uvjeti iz čl. 38. st.3.) (negativni iznos): upisati iznos s negativnim predznakom u skladu s člankom 36. st. 1. t. (c), člankom 38. te člankom 48. st. 1. t. (a) Uredbe,

16. Iznos iznad praga od 15% (negativni iznos): upisati iznos s negativnim predznakom u skladu s člankom 48. st. 1. Uredbom,

17. od čega: izravna i neizravna ulaganja UAIF-a u instrumente redovnog osnovnog kapitala subjekata financijskog sektora, ako UAIF u tim subjektima ima značajno ulaganje: upisati iznos s negativnim predznakom u skladu s člankom 36. st. 1. t. (i) te člankom 48. st. 1. t. (b) Uredbom,

18. od čega: odgođena porezna imovina koja proizlazi iz privremenih razlika: upisati iznos s negativnim predznakom u skladu s člankom 36. st. 1. t. (c), člankom 38. te člankom 48. st. 1. t. (a) Uredbe,

19. Gubici tekuće financijske godine (negativni iznos): upisati iznos s negativnim predznakom u skladu s člankom 36. st. 1. t. (a) Uredbe,

20. Predvidivi porezni troškovi povezani sa stavkama redovnog osnovnog kapitala (negativni iznos): upisati iznos s negativnim predznakom u skladu s člankom 36. st. 1. t. (l) Uredbe,

21. Kvalificirani odbici dodatnog osnovnog kapitala koji prelaze dodatni osnovni kapital UAIF-a (negativni iznos): upisati iznos s negativnim predznakom u skladu s člankom 36. st. 1. t. (j) Uredbe,

22. Ukupna regulatorna usklađenja redovnog osnovnog kapitala (zbroj pozicija od 6. do 16. i 19. do 21.): matematički zbroj pozicija od 6. do 16. i 19. do 21.

23. Redovni osnovni kapital (zbroj pozicije 5. i pozicije 22.): matematički zbroj pozicije 5. i pozicije 25.

24. Instrumenti kapitala i povezani računi premije na dionice: upisati iznos u skladu s člankom 51. i člankom 52. Uredbe,

25. od čega: raspoređeno kao kapital na temelju primjenjivih računovodstvenih standarda: iznos iz retka 24. raspoređen kao kapital na temelju primjenjivih računovodstvenih standarda

26. od čega: raspoređeno kao obveze na temelju primjenjivih računovodstvenih standarda: iznos iz retka 24. raspoređen kao obveze na temelju primjenjivih računovodstvenih standarda,

27. Dodatni osnovni kapital prije regulatornih usklađenja (pozicija 24.): upisati iznos sa pozicije 24.

28. Izravna i neizravna ulaganja UAIF-a u vlastite instrumente dodatnog osnovnog kapitala (negativni iznos): upisati iznos s negativnim predznakom u skladu s člankom 52. st. 1. t. (b), člankom. 56. t. (a) te člankom 57. Uredbe,

29. Izravna, neizravna i sintetska ulaganja u instrumente dodatnog osnovnog kapitala subjekata financijskog sektora, ako ti subjekti imaju s UAIF-om recipročna međusobna ulaganja kojima je cilj umjetno povećati vlastiti kapital UAIF-a (negativni iznos): upisati iznos s negativnim predznakom u skladu s člankom 56. t. (b) i člankom 58. Uredbe,

30. Izravna, neizravna i sintetska ulaganja u instrumente dodatnog osnovnog kapitala subjekata financijskog sektora, ako UAIF u tim subjektima nema značajno ulaganje (iznos iznad praga od 10% bez priznatih kratkih pozicija) (negativni iznos): upisati iznos s negativnim predznakom u skladu s člankom 56. t. (c), člankom 59., člankom 60. i člankom 79. Uredbe,

31. Izravna, neizravna i sintetska ulaganja UAIF-a u instrumente dodatnog osnovnog kapitala subjekata financijskog sektora, ako UAIF u tim subjektima ima značajno ulaganje (bez priznatih kratkih pozicija) (negativni iznos): upisati iznos s negativnim predznakom u skladu s člankom 56. t. (d), člankom 59. i člankom 79. Uredbe,

32. Kvalificirani odbici dopunskog kapitala koji prelaze dopunski kapital UAIF-A (negativni iznos): upisati iznos s negativnim predznakom u skladu s člankom 56. t. (e) Uredbe,

33. Ukupna regulatorna usklađenja dodatnog osnovnog kapitala (zbroj pozicija od 28. do 32.): matematički zbroj pozicija od 28. do 32.

34. Dodatni osnovni kapital (zbroj pozicije 27. i pozicije 33.): upisati matematički zbroj pozicije 27. i 33.

35. Osnovni kapital (zbroj pozicije 23. i pozicije 34.): upisati matematički zbroj pozicije 23. i pozicije 34.

36. Instrumenti kapitala i povezani računi premija na dionice: upisati iznos u skladu s člankom 62. i člankom 63. Uredbe,

37. Dopunski kapital prije regulatornih usklađenja (pozicija 36): upisati iznos sa pozicije 36.

38. Izravna i neizravna ulaganja UAIF-a u vlastite instrumente dopunskog kapitala i podređene kredite (negativan iznos): upisati iznos s negativnim predznakom u skladu s člankom 63. t. (b) podtočka i., članak 66. t. (a) te članak 67. Uredbe,

39. Ulaganja u instrumente dopunskog kapitala i podređene kredite subjekata financijskog sektora, ako ti subjekti imaju s UAIF-om recipročna međusobna ulaganja kojima je cilj umjetno povećati vlastiti kapital UAIF-a (negativni iznos): upisati iznos s negativnim predznakom u skladu s člankom 66. t. (b) i članak 68. Uredbe,

40. Izravna i neizravna ulaganja u instrumente dopunskog kapitala i podređene kredite subjekata financijskog sektora, ako UAIF u tim subjektima nema značajno ulaganje (iznos iznad praga od 10% bez priznatih kratkih pozicija) (negativni iznos): upisati iznos s negativnim predznakom u skladu s člankom 66. t. (c), člankom 69., člankom 70. i člankom 79. Uredbe,

41. Izravna i neizravna ulaganja UAIF-a u instrumente dopunskog kapitala i podređene kredite subjekata financijskog sektora, ako UAIF u tim subjektima ima značajno ulaganje (bez priznatih kratkih pozicija) (negativni iznos): upisati iznos s negativnim predznakom u skladu s člankom 66. t. (d), člankom 69. i člankom 79. Uredbe,

42. Ukupna regulatorna usklađenja dopunskog kapitala (zbroj od pozicije 38. do pozicije 41.): upisati matematički zbroj od pozicije 38. do pozicije 41.

43. Dopunski kapital (zbroj pozicije 37. i pozicije 42.): upisati matematički zbroj pozicije 37. i pozicije 42.

I. KAPITAL I. (zbroj pozicije 35. i pozicije 43): upisuje se zbroj pozicije 35. i pozicije 43.

44. Troškova upravljanja fondom: upisati troškove UAIF-a evidentirane na skupini konta 64- troškovi upravljanja fondom umanjene za obračunate provizije pravnim osobama ovlaštenim za nuđenje udjela investicijskog fonda kao postotak ulazne naknade, godišnje naknade za upravljanje ili izlazne naknade,

45. Opći administrativni troškovi: upisati troškove UAIF-a evidentirane na skupini konta 60-materijalni troškovi; 61-troškovi usluga; 62-troškovi plaća, honorara i sl. naknada; 63-ostali administrativni troškovi),

46. Troškovi amortizacije i vrijednosno usklađenje dugotrajne imovine: upisati troškove UAIF-a evidentirane na skupini konta 65-trošak amortizacije i vrijednosno usklađenje (osim financijske imovine),

47. Rezerviranja za troškove i rizike: upisati troškove UAIF-a evidentirane na skupini konta 69- troškovi rezerviranja za nepredviđene obveze,

48. Financijski rashodi i ostali troškovi: upisati troškove UAIF-a evidentirane na skupini konta 66-nerealizirani gubici i umanjenje financijske imovine; 68-rashodi od kamata i negativne tečajne razlike; 67- gubitak od prodaje financijskih instrumenata i ostale imovine,

49. Ukupni opći troškovi iz prethodne poslovne godine (zbroj od retka 44. do retka 48.): upisati zbroj pozicija od 49. do 53. koje su obuhvaćene u članku 10. ovog Pravilnika,

II. KAPITALNI ZAHTJEV PREMA ČLANKU 20. STAVKU 1. TOČKI 2. ZAKONA ILI ČLANKU 4. STAVKU 1. TOČKI b) OVOG PRAVILNIKA (1/4 općih troškova iz prethodne poslovne godine): upisuje se kapitalni zahtjev izračunat prema članku 10. ovog Pravilnika.

III. KAPITALNI ZAHTJEV PREMA ČLANKU 20. STAVKU 1. TOČKI 1. ZAKONA: upisati iznos iz članka 20. stavka 1. točka 1. Zakona, tj. iznos temeljnog kapitala iz članka 16. Zakona, odnosno zbroj iznosa temeljnog kapitala i iznosa dodatnog kapitala iz članka 18. stavka 1. Zakona.

IV. KAPITALNI ZAHTJEV PREMA ČLANKU 4. STAVKU 1. TOČKI a) OVOG PRAVILNIKA: upisati iznos iz članka 4. stavka 1. točka a) ovog Pravilnika.

50. Skupštinske odluke (izglasana dividenda tekuće poslovne godine): upisati iznos koji se odnosi na objavljene dividende/dio neto dobiti u tekućoj poslovnoj godini prema odluci glavne Skupštine održane u tekućoj godini odnosno prema odluci osnivača, a koje se evidentiraju u bruto bilanci tekuće poslovne godine UAIF-a kao obveza za isplatu.

51. Skupštinske odluke (isplaćene dividende tekuće poslovne godine): upisati iznos isplaćene dividende/neto dobiti u tekućoj poslovnoj godini, ali samo onaj dio koji se odnosi na objavljenu dividendu/neto dobit tekuće poslovne godine prema odluci glavne Skupštine odnosno odluke osnivača.

52. Rezerve kapitala ostvarene emisijom dionica: upisati iznos koji je ostvaren iznad nominalne/knjigovodstvene vrijednosti prilikom emisije redovnih i povlaštenih dionica, osim kumulativnih povlaštenih dionica.

53. Dobit prethodne godine (rezerve za vlastite dionice): upisati dio dobiti prethodne godine za koji je uprava UAIF-a dala prijedlog da se zadrži, odnosno rasporedi u rezerve za otkup vlastitih dionica.

54. Neuključena dobit tekuće poslovne godine: upisati iznos dobiti tekuće godine koja ne ispunjava uvjete za uključenje u izračun kapitala i s toga nije uključen u izračun.

55. Nerealizirani dobitak s osnova vrijednosnog usklađenja financijske imovine raspoložive za prodaju: upisati iznos nerealiziranih dobitaka od vrednovanja financijske imovine raspoložive za prodaju koji proizlazi iz primjene MRS 39.

56. 0,02% vrijednosti imovine AIF-ova kojima upravlja UAIF čija je ukupna vrijednost imovine veća od 2 mlrd kuna: upisati iznos umnoška 0,02% i ukupne vrijednosti imovine svih AIF-a kojim UAIF upravlja za iznos koji prelazi 2 milijarde kuna. Navedenu stavku je potrebno ispuniti samo ako je ukupna vrijednost imovine svih AIF-a kojim UAIF upravlja veća od 2 milijarde kuna.

57. Garancija kreditne institucije/osiguravajućeg društva: upisati iznos garancije dane od strane kreditne institucije ili osiguravajućeg društva UAIF-u u svrhu ispunjenja odredbi članka 18. stavka 1. i 3. Zakona.

I. KAPITAL I.: upisuje se iznos kapitala s pozicije I.

II. KAPITALNI ZAHTJEV PREMA ČLANKU 20. STAVKU 1. TOČKI 2. ZAKONA ILI ČLANKU . STAVKU 1. TOČKI b) OVOG PRAVILNIKA (1/4 općih troškova iz prethodne poslovne godine): upisuje se iznos kapitalnih zahtjeva s pozicije II.

III. KAPITALNI ZAHTJEV PREMA ČLANKU 20. STAVKU 1. TOČKI 1. ZAKONA: upisati iznos kapitalnih zahtjeva s pozicije III.

IV. KAPITALNI ZAHTJEV PREMA ČLANKU 4. STAVKU 1. TOČKI a) OVOG PRAVILNIKA: upisati iznos kapitalnih zahtjeva s pozicije IV.

V. Višak (+)/manjak (-) kapitala – iznos viška ili manjka kapitala u odnosnu na norme iz članka 3., odnosno 4. ovog Pravilnika

VI. Dodatni kapital za pokriće rizika od profesionalne odgovornosti: upisati matematički rezultat razlike između pozicije 59. i pozicije 58. ili pozicije 61. i pozicije 60.,

58. 0,01% ukupne vrijednosti imovine AIF-ova kojima upravlja UAIF: upisati iznos umnoška 0,01% i ukupne vrijednosti imovine svih AIF-ova kojima UAIF upravlja, izračunat na način kako propisuje članak 14. Deligirane uredbe Komisije (EU) br. 231/2013.,

59. Likvidna sredstva – upisati iznos likvidnih sredstava UAIF-a koja su namijenjena za pokriće rizika od profesionalne odgovornosti iz članka 12. Deligirane uredbe Komisije (EU) br. 231/2013,

60. 0,9% ukupne vrijednosti imovine AIF-ova kojima upravlja UAIF: upisati iznos umnoška 0,9% i ukupne vrijednosti imovine svih AIF-ova kojima UAIF upravlja, izračunat na način kako propisuje članak 15. stavak 4. Deligirane uredbe Komisije (EU) br. 231/2013.

61. Polica osiguranja: upisati iznos osigurateljnog pokrića ukupnih odštetnih zahtjeva po godini (članak 15. stavak 4. Deligirane uredbe Komisije (EU) br. 231/2013.).

VII. Dodatni iznos kapitala za potrebe članka 18. stavka 1. Zakona – upisati iznos likvidne imovine ili imovine koja se lako može pretvoriti u novac u kratkom roku osigurana za kapitalne zahtjeve iz članka 18. stavka 1. Zakona.

Poziciju VII. Izvještaja ispunjavaju samo UAIF koji su ispunili poziciju 56., tj. ako je ukupna vrijednost imovine svih AIF-a kojim UAIF upravlja veća od 2 milijarde kuna.

VIII. Kapital II. – upisati zbroj pozicije I. (Kapital), pozicije VII. (Dodatni iznos kapitala za potrebe članka 18. stavka 1. Zakona) i pozicije 57. (Garancija kreditne institucije/osiguravajućeg društva)

II. KAPITALNI ZAHTJEV PREMA ČLANKU 20. STAVKU 1. TOČKI 2. ZAKONA ILI ČLANKU 4. STAVKU 1. TOČKI b) OVOG PRAVILNIKA (1/4 općih troškova iz prethodne poslovne godine): upisuje se iznos kapitalnih zahtjeva s pozicije II.

III. KAPITALNI ZAHTJEV PREMA ČLANKU 20. STAVKU 1. TOČKI 1. ZAKONA: upisati iznos kapitalnih zahtjeva s pozicije III.

IV. KAPITALNI ZAHTJEV PREMA ČLANKU 4. STAVKU 1. TOČKI a) OVOG PRAVILNIKA: upisati iznos kapitalnih zahtjeva s pozicije IV.

IX. Višak (+)/manjak (-) kapitala – iznos viška ili manjka kapitala u odnosnu na norme iz članka 3., odnosno 4. ovog Pravilnika

PRILOG 2.

|  |  |  |  |  |
| --- | --- | --- | --- | --- |
| IZVJEŠTAJ O IZRAČUNU KAPITALA | | | | |
|  |  | |  |  |
| Naziv UAIF-a: | | |  |  |
| OIB UAIF-a: | | |  |  |
| Datum: | |  | | |
|  |  | |  |  |
| Oznaka pozicije | Opis | | Upućivanje na članke Uredbe (EU) br. 575/2013 | IZNOS (u HRK) |
| Redovni osnovni kapital | | | | |
| 1. | Instrumenti kapitala i povezani računi premija na dionice | | čl. 26. st. 1. t. (a) i (b), čl. 28., |  |
| 2. | Zadržana dobit | | čl. 26. st. 1. t. (c) |  |
| 3. | Akumulirane ostale sveobuhvatne dobiti (i druge rezerve) | | čl. 26. st. 1. |  |
| 4. | Neovisno revidirana dobit tekuće godine ostvarena tijekom poslovne godine bez predvidivih troškova ili dividendi | | čl. 26. st. 2. |  |
| 5. | Redovni osnovni kapital prije regulatornog usklađenja  (zbroj pozicija od 1. do 4.) | | |  |
| 6. | Nematerijalna imovina (bez povezanih poreznih obaveza) (negativni iznos) | | čl. 36. st. 1. t.(b), čl. 37. |  |
| 7. | Odgođena porezna imovina koja ovisi o budućoj profitabilnosti, isključujući onu koja proizlazi iz privremenih razlika (bez povezanih poreznih obaveza, ako su ispunjeni uvjeti iz čl. 38. st. 3.) (negativni iznos) | | čl. 36. st. 1. t.(c), čl. 38. |  |
| 8. | Rezerve iz fer vrednovanja u vezi s dobicima ili gubicima na osnovi zaštite novčanog toka | | čl. 33. st. 1. t. (a) |  |
| 9. | Dobici ili gubici po obvezama vrednovanim po fer vrijednosti nastali kao posljedica promjena vlastite kreditne sposobnosti | | čl. 33. st. 1. t. (b) |  |
| 10. | Imovina mirovinskog plana koja se nalazi u izvještaju o financijskom položaju UAIF-a (negativni iznos) | | čl. 36. st. 1 t. (e), čl. 41 |  |
| 11. | Izravna i neizravna ulaganja UAIF-a u vlastite instrumente redovnog osnovnog kapitala (negativni iznos) | | čl. 36. st. 1. t. (f), čl. 42. |  |
| 12. | Izravna, neizravna i sintetska ulaganja u instrumente redovnog osnovnog kapitala subjekata financijskog sektora, ako ti subjekti imaju s institucijom recipročna međusobna ulaganja kojima je cilj umjetno povećati vlastiti kapital UAIF-a (negativni iznos) | | čl. 36. st. 1. t. (g), čl. 44. |  |
| 13. | Izravna, neizravna i sintetska ulaganja UAIF-a u instrumente redovnog osnovnog kapitala subjekata financijskog sektora, ako UAIF u tim subjektima nema značajno ulaganje (iznos iznad praga od 10%, bez priznatih kratkih pozicija) (negativni iznos) | | čl. 36. st. 1. t. (h), čl. 43., čl. 45., čl. 46., čl. 49. st. 2. i 3., čl. 79. |  |
| 14. | Izravna, neizravna i sintetska ulaganja UAIF-a u instrumente redovnog osnovnog kapitala subjekata financijskog sektora, ako UAIF u tim subjektima ima značajno ulaganje (iznos iznad praga od 10%, bez priznatih kratkih pozicija) (negativni iznos) | | čl. 36. st. 1. t. (i), čl. 43., čl. 45., čl. 47., čl. 48. st. 1. t. (b), čl. 49. st. 1. do 3., čl. 79. |  |
| 15. | Odgođena porezna imovina koja proizlazi iz privremenih razlika (iznos iznad praga od 10%, bez povezanih poreznih obveza ako su ispunjeni uvjeti iz čl. 38. st. 3.) (negativni iznos) | | čl. 36. st. 1. t. (c), čl. 38., čl. 48. st. 1. t. (a) |  |
| 16. | Iznos iznad praga od 15% (negativni iznos) | | čl. 48. st. 1. |  |
| 17. | od čega: izravna i neizravna ulaganja UAIF-a u instrumente redovnog osnovnog kapitala subjekata financijskog sektora, ako UAIF u tim subjektima ima značajno ulaganje | | čl. 36. st. 1. t. (i), čl. 48. st. 1. t. (b) |  |
| 18. | od čega: odgođena porezna imovina koja proizlazi iz privremenih razlika | | čl. 36. st. 1. t. (c), čl. 38., čl. 48. st. 1. t. (a) |  |
| 19. | Gubici tekuće financijske godine (negativni iznos) | | čl. 36. st. 1. t. (a) |  |
| 20. | Predvidivi porezni troškovi povezani sa stavkama redovnog osnovnog kapitala (negativni iznos) | | čl. 36. st. 1. t. (l) |  |
| 21. | Kvalificirani odbici dodatnog osnovnog kapitala koji prelaze dodatni osnovni kapital UAIF-a (negativni iznos) | | čl. 36. st. 1. t. (j) |  |
| 22. | Ukupna regulatorna usklađenja redovnog osnovnog kapitala (zbroj pozicija od 6. do 16. i 19. do 21.) | | |  |
| 23. | Redovni osnovni kapital (zbroj pozicije 5. i pozicije 22.) | | |  |
| Dodatni osnovni kapital | | | | |
| 24. | Instrumenti kapitala i povezani računi premije na dionice | | čl. 51.,  čl. 52. |  |
| 25. | od čega: raspoređeno kao kapital na temelju primjenjivih računovodstvenih standarda | |  |  |
| 26. | od čega: raspoređeno kao obveze na temelju primjenjivih računovodstvenih standarda | |  |  |
| 27. | Dodatni osnovni kapital prije regulatornih usklađenja (pozicija 24.) | | |  |
| 28. | Izravna i neizravna ulaganja UAIF-a u vlastite instrumente dodatnog osnovnog kapitala (negativni iznos) | | čl. 52. st. 1. t. (b), čl. 56. t. (a), čl. 57. |  |
| 29. | Izravna, neizravna i sintetska ulaganja u instrumente dodatnog osnovnog kapitala subjekata financijskog sektora, ako ti subjekti imaju s UAIF-om recipročna međusobna ulaganja kojima je cilj umjetno povećati vlastiti kapital UAIF-a (negativni iznos) | | čl. 56. t. (b),  čl. 58. |  |
| 30. | Izravna, neizravna i sintetska ulaganja u instrumente dodatnog osnovnog kapitala subjekata financijskog sektora, ako UAIF u tim subjektima nema značajno ulaganje (iznos iznad praga od 10% bez priznatih kratkih pozicija) (negativni iznos) | | čl. 56. t. (c), čl. 59., čl. 60. i čl. 79. |  |
| 31. | Izravna, neizravna i sintetska ulaganja UAIF-a u instrumente dodatnog osnovnog kapitala subjekata financijskog sektora, ako UAIF u tim subjektima ima značajno ulaganje (bez priznatih kratkih pozicija) (negativni iznos) | | čl. 56. t. (d), čl. 59.i čl. 79. |  |
| 32. | Kvalificirani odbici dopunskog kapitala koji prelaze dopunski kapital UAIF-A (negativni iznos) | | čl. 56. t. (e) |  |
| 33. | Ukupna regulatorna usklađenja dodatnog osnovnog kapitala  (zbroj pozicija od 28. do 32.) | | |  |
| 34. | Dodatni osnovni kapital (zbroj pozicije 27. i pozicije 33.) | | |  |
| 35. | Osnovni kapital (zbroj pozicije 23. i pozicije 34.) | | |  |
| Dopunski kapital | | | |  |
| 36. | Instrumenti kapitala i povezani računi premija na dionice | | čl. 62. i čl. 63. |  |
| 37. | Dopunski kapital prije regulatornih usklađenja  (pozicija 36) | | |  |
| 38. | Izravna i neizravna ulaganja UAIF-a u vlastite instrumente dopunskog kapitala i podređene kredite (negativan iznos) | | čl. 63. t. (b) podtočka i.,  čl. 66. t. (a), čl. 67. |  |
| 39. | Ulaganja u instrumente dopunskog kapitala i podređene kredite subjekata financijskog sektora, ako ti subjekti imaju s UAIF-om recipročna međusobna ulaganja kojima je cilj umjetno povećati vlastiti kapital UAIF-a (negativni iznos) | | čl. 66. t. (b), čl. 68. |  |
| 40. | Izravna i neizravna ulaganja u instrumente dopunskog kapitala i podređene kredite subjekata financijskog sektora, ako UAIF u tim subjektima nema značajno ulaganje (iznos iznad praga od 10% bez priznatih kratkih pozicija) (negativni iznos) | | čl. 66. t. (c),  čl. 69., čl. 70. i čl. 79. |  |
| 41. | Izravna i neizravna ulaganja UAIF-a u instrumente dopunskog kapitala i podređene kredite subjekata financijskog sektora, ako UAIF u tim subjektima ima značajno ulaganje (bez priznatih kratkih pozicija) (negativni iznos) | | čl. 66. t. (d),  čl. 69.i čl. 79. |  |
| 42. | Ukupna regulatorna usklađenja dopunskog kapitala (zbroj od pozicije 38. do pozicije 41.) | | |  |
| 43. | Dopunski kapital (zbroj pozicije 37. i pozicije 42.) | | |  |
| I. | KAPITAL I. (zbroj pozicije 35. i pozicije 43.) | |  |  |
| OPĆI TROŠKOVI IZ PRETHODNE POSLOVNE GODINE | | | | |
| 44. | Troškovi upravljanja fondom | |  |  |
| 45. | Opći administrativni troškovi | |  |  |
| 46. | Troškovi amortizacije i vrijednosno usklađenje dugotrajne imovine | |  |  |
| 47. | Rezerviranja za troškove i rizike | |  |  |
| 48. | Financijski rashodi i ostali troškovi | |  |  |
| 49. | Ukupni opći troškovi poslovanja iz prethodne poslovne godine (zbroj od retka 44. do retka 48.) | | |  |
|  | KAPITALNI ZAHTJEVI | |  |  |
| I. | KAPITAL I. | |  |  |
| II. | KAPITALNI ZAHTJEV PREMA ČLANKU 20. STAVAK 1. TOČKA 2. ZAKONA ILI ČLANKU 4. STAVKU 1. TOČKI b) ovog Pravilnika (1/4 općih troškova iz prethodne poslovne godine) | |  | = redak 49. \*25% |
| III. | KAPITALNI ZAHTJEV PREMA ČLANKU 20. STAVKU 1. TOČKI 1. ZAKONA | |  |  |
| IV. | KAPITALNI ZAHTJEV PREMA ČLANKU 4. STAVKU 1. TOČKI a) | |  |  |
| Dodatne informacije | | | | |
| 50. | Skupštinske odluke (izglasana dividenda tekuće poslovne godine) | |  |  |
| 51. | Skupštinske odluke (isplaćene dividende tekuće poslovne godine) | |  |  |
| 52. | Rezerve kapitala ostvarene emisijom dionica | |  |  |
| 53. | Dobit prethodne godine (rezerve za vlastite dionice) | |  |  |
| 54. | Neuključena dobit tekuće godine | |  |  |
| 55. | Nerealizirani dobitak s osnova vrijednosnog usklađenja financijske imovine raspoložive za prodaju | |  |  |
| 56. | 0,02% vrijednosti imovine AIF-ova kojima upravlja UAIF čija je ukupna vrijednost veća od 2 mlrd kuna | |  |  |
| 57. | Garancija kreditne institucije/osiguravajućeg društva | |  |  |
| I. | Kapital I. | |  |  |
| II. | Kapitalni zahtjev prema članku 20. stavku 1. točki 2. Zakona ili članku 4. stavku 1. točki b) ovog Pravilnika (1/4 općih troškova iz prethodne poslovne godine) | |  |  |
| III. | Kapitalni zahtjev prema članku 20. stavku 1. točki 1. Zakona | |  |  |
| IV. | Kapitalni zahtjev prema članku 4. stavku 1. točki a) ovog Pravilnika | |  |  |
| V. | Višak (+)/manjak (-) kapitala | |  | = I-Max (II, III, IV) |
| VI. | Dodatni kapital za pokriće rizika od profesionalne odgovornosti | |  | = (59. – 58) ili (61. – 60.) |
| 58. | 0,01% ukupne vrijednosti imovine AIF-ova kojima upravlja UAIF | |  |  |
| 59. | Likvidna sredstva | |  |  |
| 60. | 0,9% ukupne vrijednosti imovine AIF-ova kojima upravlja UAIF | |  |  |
| 61. | Polica osiguranja | |  |  |
| VII. | Dodatni iznos kapitala za potrebe članka 18. stavka 1. Zakona | |  |  |
| VIII. | Kapital II. | |  | = I. + VII. + redak 57. |
| II. | Kapitalni zahtjev prema članku 20. stavku 1. točki 2. Zakona ili članku 4. stavku 1. točki b) ovog Pravilnika (1/4 općih troškova iz prethodne poslovne godine) | |  |  |
| III. | Kapitalni zahtjev prema članku 20. stavku 1. točki 1. Zakona | |  |  |
| IV. | Kapitalni zahtjev prema članku 4. stavku 1. točki a ovog Pravilnika | |  |  |
| IX. | Višak (+)/manjak (-) kapitala | |  | = VIII-Max (II, III, IV) |
| Datum: |  | | Odgovorna osoba UAIF-a: | |
|  |  | |  |  |
| Napomena: \*pod drugim pravnim osobama podrazumijevaju se kreditne institucije, investicijska društva i druge financijske institucije | | | | |

68 04.06.2014 Pravilnik o obliku i iznosu kapitala društva za upravljanje alternativnim investicijskim fondovima

68 04.06.2014 Pravilnik o obliku i iznosu kapitala društva za upravljanje alternativnim investicijskim fondovima

Pravilnik, NN 68/2014-1300
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)